text: Yadda wani magidanci ya kashe dansa da hannunsa a jihar Kano - ISYAKU.COM Yadda wani magidanci ya kashe dansa da hannunsa a jihar Kano - ISYAKU.COM
  Home > TSARO > Yadda wani magidanci ya kashe dansa da hannunsa a jihar Kano
  Yadda wani magidanci ya kashe dansa da hannunsa a jihar Kano
  Jami'an hukumar 'yansan jihar Kano sun samu nasarar kama wani mutumi
  magidanci, inda suke tuhumar sa da kashe dansa na cikinsa mai kimanin
  shekaru uku.
  Mutumin da aka bayyana sunanshi da Musbahu, wanda yake
  zaune a unguwar mahaukaci dake karamar hukumar Gaya cikin jihar Kano,
  ya sanyawa dan nasa shinkafar bera a cikin abinci, inda yaron na ci
  yace ga garinku nan.
  A hirar da mutumin yayi da wakilin freedom rediyo
  dake Kano, magidancin ya bayyana cewa yayi wannan aika-aika ne saboda
  dan nashin ba ta hanyar aure ya same shi ba, sannan kuma babu wata
  wacce za ta rike masa yaron, wannan dalilin ne yasa ya sanya masa guba
  a cikin abinci ya ci ya mutu.
  Sai dai kuma magidancin ya nemi ayi masa
  sassauci akan laifin da ya aikata. Mai magana da yawun rundunar 'yan
  sandan ta jihar Kano, DSP Abdullahi Haruna Kiyawa, ya bayyana cewa da
  sun kammala binciken su akan wannan magidanci za su mika shi gaban
  kuliya domin ya fuskanci hukunci daidai da abinda ya aikata.
  Wannan dai ba shine karo na farko da irin haka take faruwa a Najeriya ba, sau
  da dama an sha kama uba ya kashe danshi ko kuma da ya kashe
  mahaifinshi.
  Item Reviewed: Yadda wani magidanci ya kashe dansa da hannunsa a jihar Kano Rating: 5 Reviewed By: -